Gruppeopphald for barn og ungdom
2024-10-09 00:00 - 2024-10-30 23:59 (Europe/Oslo)
I haust har vi gruppeopphald for barn og ungdom frå 6-17 år.
Under opphaldet jobbar vi for å:

ta eit steg mot eit meir aktivt og deltakande liv
legge til rette for meistring og at barnet/ungdommen kan utnytte potensialet sitt
førebygge seineffekter etter alvorleg sjukdom

Tilbodet er for barn og unge med erverva eller medfødt funksjonsnedsetting.
Det kan vere barn og unge som har ei fysisk funskjonsnedsetting og/eller har vore gjennom alvorleg sjukdom.
Les meir om tilbodet her og korleis du søker her.
Merk: Vi har rullerande opptak. Søk så raskt som mogleg, og seinast to månader før opphaldet.

Multippel sklerose-gruppe
2024-09-25 00:00 - 2024-10-16 23:59, 2024-09-04 00:00 - 2024-09-25 23:59, 2024-06-12 00:00 - 2024-07-03 23:59, 2024-04-10 00:00 - 2024-04-30 23:59, 2024-01-17 00:00 - 2024-02-07 23:59
Vi tilbyr gruppeopphald for personar med multippel sklerose (MS), som har behov for å opprettehalde eller betre funksjonsnivået sitt.
Måla med opphaldet er å:

lære meistringsstrategiar for å dosere aktivitet og sosial deltaking, og/eller arbeidsdeltaking
gje deg positive opplevingar knytt til det å bruke eigen kropp aktivt
starte ein prosess som skal kunne vidareførast ved heimkomst

Her er tilrettelagte fasilitetar med to basseng og treningssalar, treningsfasilitetar ute og fine turløyper.
Du får fagleg oppfølging i tilpassa fysisk aktivitet og innføring i kognitiv terapi, som er eit nyttig verktøy for å handsame utfordringar.
I gruppa møter du andre med liknande erfaringar, noko som er viktig for mange.

Brystkreftgruppe
2024-09-18 00:00 - 2024-10-09 23:59, 2024-04-24 00:00 - 2024-05-15 23:59
Vi har gruppeopphald til kvinner som har eller har hatt brystkreft.
Etter at kreftbehandlinga er over, dukkar det ofte opp nye spørsmål: Korleis er det å leve med ein kropp som har gjennomgått kreftbehandling? Kva er hensiktsmessig no, og korleis bør du legge opp kvardagen?
Her får du treffe andre kvinner som veit kva du snakkar om, samtidig som du får fagleg rettleiing og oppfølging.
Målet med gruppa er å hjelpe deg til å komme tilbake til eit aktivt liv med fysisk, sosial og eventuelt arbeidsmessig deltaking. Du vil bli fulgt opp av eit dyktig tverrfagleg team som fokuserer på både fysisk og psykisk helse.
Vi legg vekt på å lære meistringsstrategiar gjennom tilpassa fysisk aktivitet, undervisning og samtaler basert på kognitiv og metakognitiv terapi.

Gruppe for vestibulære sjukdommar og Ménières
2024-09-11 00:00 - 2024-10-02 23:59, 2024-05-08 00:00 - 2024-05-29 23:59
Vi tilbyr gruppeopphald for vaksne med vestibulære sjukdommar og Ménières sjukdom.
På eit gruppeopphald kan du lære mykje av å møte andre i same situasjon.
Du får innføring i kognitiv terapi og innblikk i meistringsstrategiar for å kunne leve med plagene, samt rettleiing i tilpassa fysisk aktivitet og felles undervisning.

Gruppeopphald for unge vaksne
2024-08-28 00:00 - 2024-09-18 23:59
I haust har vi gruppeopphald for unge vaksne frå 18-30 år.
Under re-/habiliteringsopphaldet jobbar vi for å:

ta eit steg mot eit meir aktivt og deltakande liv
legge til rette for meistring og at deltakarane kan utnytte potensialet sitt
førebygge seineffekter etter alvorleg sjukdom

Tilbodet er for unge vaksne med erverva eller medfødt funksjonsnedsetting.
Det kan vere unge vaksne som har ei fysisk funskjonsnedsetting og/eller har vore gjennom alvorleg sjukdom.
Meir informasjon om tilbodet kjem. Les korleis du søker her.
Merk: Vi har rullerande opptak. Søk så raskt som mogleg, og seinast to månader før opphaldet.

Parkinsongruppe
2024-08-14 00:00 - 2024-09-04 23:59, 2024-07-03 00:00 - 2024-07-24 23:59, 2024-05-22 00:00 - 2024-06-12 23:59, 2024-05-02 00:00 - 2024-05-21 23:59, 2024-03-20 00:00 - 2024-04-10 23:59
På Haugland har vi lang erfaring med gruppeopphald for deg som har Parkinsons sjukdom.
Måla for opphaldet er å:

lære meistringsstrategiar for å dosere ut aktivitet, sosial deltaking, og/eller arbeidsdeltaking
gje deg positive opplevingar knytt til å bruke eigen kropp aktivt
starte ein prosess som skal kunne vidareførast ved heimkomst

Gruppeopphalda er ein god arena for å møte andre med same diagnose.
Her får du òg fagleg rettleiing og oppfølging, rundt spørsmål som: Kva trening er smart når du har fått Parkinson? Korleis kan du handtere at kroppen ikkje lenger vil samarbeide? Vi kjem òg inn på kognitiv terapi, som er eit nyttig verktøy for å sjå på korleis du tenkjer om det som skjer med deg og kroppen din.
Les meir om gruppeopphald for deg med Parkinsons sjukdom her.

Vestibulær sjukdom og menières-gruppe
2024-02-28 00:00 - 2024-03-20 23:59
Vi tilbyr gruppeopphald for vaksne med vestibulær sjukdom og menières.
På eit gruppeopphald kan du lære mykje av å møte andre i same situasjon. Du får innføring i kognitiv terapi og innblikk i smarte strategiar for å kunne leve med plagene dine, samt rettleiing i tilpassa fysisk aktivitet og felles undervisning.

Tinnitus
2024-02-14 00:00 - 2024-03-06 23:59
Vi har gruppeopphald for deg som er plaga med tinnitus.
I gruppa får du rettleiing i tilpassa fysisk aktivitet og felles undervisning. Du får innføring i kognitiv terapi og innblikk i smarte strategiar for å kunne leve med plagene.
Les meir om tilbodet her.

Parkinsongruppe
2024-02-07 00:00 - 2024-02-28 23:59
På Haugland har vi lang erfaring med gruppeopphald ved Parkinsons sjukdom.
Her er ein god arena for å møte andre med same diagnose, samstundes som du får fagleg rettleiing og oppfølging:

Kva trening er smart når du har fått Parkinson?
Korleis kan du forhalde deg til det når kroppen ikkje lenger vil samarbeide?

Undervisninga kjem òg inn på kognitiv terapi, eit nyttig verktøy for å sjå på korleis du tenkjer om det som skjer med deg og kroppen din.
